**BILAG**

**Erhvervsjournalistprisen 2017**

Erhvervsjournalistprisen 2017 gives til én person eller en gruppe af personer, der har markeret sig inden for erhvervsjournalistikken i online, elektroniske eller trykte media eller på anden vis har haft betydning for formidlingen af virksomhedsforståelse og -nyheder. Prisen kan gives for en særlig artikel eller artikelserie fra det seneste år. Prisen har dog et bredere sigte og kan også gives på baggrund af flere års unikt arbejde inden for erhvervsjournalistikken.

**NOMINERING**

Nomineringen finder sted ad to omgange. Den første runde er en inspirationsrunde for nomineringsudvalget, hvor medlemmerne har mulighed for at bringe kandidater i fokus over for hinanden. Efter første nomineringsrunde bliver alle kandidaterne offentliggjort i nomineringsudvalget til inspiration. Herefter skal alle fem medlemmer udvælge tre prioriterede kandidater blandt alle navnene. Udvalgets medlemmer må i denne runde ikke nominere kandidater fra eget medie eller mediehus. Alle indstillede kandidater tildeles 3-2-1 point for en første prioritering, anden prioritering og tredje prioritering. De fem slutkandidater med flest point går videre til en afstemning som nominerede kandidater. Ved stemmelighed trækkes lod blandt dem med samme antal point.

 **AFSTEMNING**

De fem nominerede kandidaters navne udsendes til Aalunds Erhvervsjournalistpanel med 400

erhvervsjournalister. Hver journalist i panelet udpeger tre kandidater i rangorden 1-2-3. Kandidaterne får tre point for hver førsteplads, to point for hver andenplads og et point for hver tredjeplads. Prisvinderen er den kandidat, der samlet har fået flest point afgivet af kolleger i panelet.

**INSPIRATION**

Potentielle muligheder for nominering:

1. Personer der har gjort en særlig indsats for erhvervsjournalistikken, men egentlig ikke er erhvervsjournalister.
2. Erhvervsjournalister / redaktører fra landsækkende media som Berlingske, Børsen, Jyllandsposten, Politiken o.l.
3. Erhvervsjournalister fra online medier.
4. Erhvervsjournalister/redaktører fra radio og tv o.l.
5. Erhvervsjournalister/redaktører fra lokale og regionale aviser
6. Erhvervsjournalister/redaktører fra specialmedier som Mandag Morgen, Ingeniøren, Markedsføring o.l.
7. Freelance erhvervsjournalister

**BEKENDTGØRELSE OG PRISOVERRÆKKELSE**

Prisen på DKK 50.000 overrækkes ved en begivenhed i København. Udover den kontante præmie modtager vinderen en statuette.

**REGELSÆT FOR NOMINERING OG AFSTEMNING**

Journalister og redaktører i nomineringsudvalget kan i inspirationsrunden indsende navne på kandidater fra eget medie eller mediehus, men de kan ikke nominere og prioritere kandidater fra eget medie eller mediehus i anden nomineringsrunde. I panelafstemningen kan alle stemme frit på alle nominerede.

Erhvervsjournalisterne kan kun nomineres for den samme sag, artikel eller artikelserie én gang. I tilfælde af at den samme person bliver nomineret som både enkeltperson og som en del af en gruppe, indstilles den nominerede derfor kun som en del af en gruppe.

Aalund har udpeget de seks medlemmer af nomineringsudvalget, men deltager ikke på nogen måde i selve afstemningen udover det administrative arbejde.

**STIFTELSE**

Prisen blev stiftet af analyse- og konsulentfirmaet Aalund i 2015 i anledning af virksomhedens 25 års jubilæum.

**HVEM ER AALUND**

Aalund et nordisk analyse- og konsulentfirma med kontor i Danmark, Norge og Sverige samt licenstagere i Finland og Belgien. Aalund arbejder udelukkende med BtB research og medarbejderanalyser. Aalunds mest kendte produkter er: PR Barometer, Internal Communication Manager og SalesGuard.

Aalund har 45 fuldtidsbeskæftigede.